Tragedie în vestul țării. O persoană a murit și alte șase au fost rănite într-un accident
Duminică, la ora 12.40, pe DN 6, km 456 – Centura Ocolitoare a Municipiului Caransebeș, s-a produs un accident rutier soldat cu decesul unei persoane și rănirea altor șase persoane.
Potrivit IPJ Caraș-Severin, din primele cercetări s-a stabilit că în timp ce o femeie de 46 de ani conducea un autoturism din direcția Jupa către Buchin, ar fi efectuat manevra de depășire a unui autoturism, intrând în coliziune frontală cu un autoturism care circula pe celălalt sens.
În urma accidentului a rezultat decesul conducătorului auto care circula în direcția Buchin către Jupa și rănirea altor 6 persoane, ocupanți ai celor 2 autoturisme care au întrat în coliziune frontală, ce au fost transportate la spital pentru îngrijiri medicale.
Conducătorii autoturismelor care circulau în direcția Buchin au fost testați cu privire la consumul de alcool și substanțe psihoactive, rezultatele fiind negative.
Traficul rutier se desfășoară deviat.
CITEȘTE ȘI: Poliţiştii de frontieră rămân în incinta aeroporturilor şi după 31 martie şi vor face verificări inopinate
Sursa foto: DRDP Timișoara